CELEX: 52007HB0012
Language: da
Date: 2007-11-15 00:00:00
Title: Den Europæiske Centralbanks henstilling af 15. november 2007 til Rådet for Den Europæiske Union om eksterne revisorer for Central Bank of Cyprus (ECB/2007/12)

20.11.2007   
            
            
               DA
            
            
               Den Europæiske Unions Tidende
            
            
               C 277/1
            
         
      DEN EUROPÆISKE CENTRALBANKS HENSTILLING
   
   af 15. november 2007
   til Rådet for Den Europæiske Union om eksterne revisorer for Central Bank of Cyprus
   (ECB/2007/12)
   (2007/C 277/01)
   STYRELSESRÅDET FOR DEN EUROPÆISKE CENTRALBANK —
   under henvisning til statutten for Det Europæiske System af Centralbanker og Den Europæiske Centralbank (i det følgende benævnt »ESCB statutten«), særlig artikel 27.1, og
   og ud fra følgende betragtninger:
   
               (1)
            
            
               Regnskaberne for Den Europæiske Centralbank (ECB) og for Eurosystemets nationale centralbanker revideres af uafhængige eksterne revisorer, der indstilles af ECB's Styrelsesråd og godkendes af Rådet for Den Europæiske Union.
            
         
               (2)
            
            
               Ifølge artikel 1 i Rådets beslutning 2007/503/EF af 10. juli 2007 i henhold til traktatens artikel 122, stk. 2, vedrørende Cyperns indførelse af den fælles valuta den 1. januar 2008 (1), opfylder Cypern nu de nødvendige betingelser for indførelse af den fælles valuta, og den dispensation, der er indrømmet Cypern som henvist til i artikel 4 i Tiltrædelsestraktaten 2003 ophæves med virkning fra den 1. januar 2008.
            
         
               (3)
            
            
               I medfør af paragraf 60, stk. 1, litra a, i lov nr. 34(I) fra 2007, som ændrer lovene om Central Bank of Cyprus af 2002 og 2003, og som træder i kraft den 1. januar 2008, revideres årsregnskaberne for Central Bank of Cyprus i overensstemmelse med artikel 27 i ESCB statutten.
            
         
               (4)
            
            
               Central Bank of Cyprus har valgt PricewaterhouseCoopers Limited som uafhængige eksterne revisorer for regnskabsårene 2008 til 2012 —
            
         VEDTAGET FØLGENDE HENSTILLING:
   Det henstilles, at PricewaterhouseCoopers Limited udnævnes til eksterne revisorer for Central Bank of Cyprus for regnskabsårene 2008 til 2012.
   
      Udfærdiget i Frankfurt am Main, den 15. november 2007.
      
         Jean-Claude TRICHET
         
         
            Formand for ECB
         
      
   
   
      (1)  EUT L 186 af 18.7.2007, s. 29.